EkBass/fiwiki-20250220-pages-articles huggingface dataset:
Aki Parviainen

Aki Uolevi Parviainen (s. 26. lokakuuta 1974 Helsinki) on suomalainen keihäänheittäjä, joka edusti urallaan Joensuun Katajaa. Hän on Pyhäselän Urheilijoiden kasvatti. Parviaisen suurimpiin saavutuksiin lukeutuu maailmanmestaruus Sevillan MM-kisoissa 1999. Sydneyn olympialaisissa 2000 hän sijoittui viidenneksi, ja Edmontonin MM-kisoissa 2001 hän sijoittui hopealle. Parviainen on keihäänheiton Suomen ennätyksen haltija tuloksella 93,09, jonka hän heitti vuonna 1999 Kuortaneella. Pidemmälle ovat heittäneet ainoastaan Jan Železný, Johannes Vetter ja Thomas Röhler. Parviainen lopetti urheilu-uransa vuonna 2006 vammojen vuoksi. == Saavutuksia == * Maailmanmestaruuskilpailut: ** kultaa Sevillassa 1999 (tulos 89,52 metriä) ** hopeaa Edmontonista 2001 (91,31 m) ** 1995 Göteborgissa yhdeksäs (79,58 m) ** 1997 Ateenassa kahdeksas (82,80 m) ** 2003 Pariisissa viides (83,05 m). ** 2005 Helsingissä yhdeksäs (74,86 m). * 2000 Sydneyn olympiakisoissa viides (86,62 m) * Münchenin 2002 EM-kilpailuissa kahdeksas (78,92 m) * Budapestin 1998 EM-kilpailuissa yhdeksäs (82,30 m) * Kalevan kisat ** SM-kultaa 1998 (86,54), 1999 (87,55), 2000 (84,29), 2001 (83,51), 2002 (82,48), 2003 (82,91) ** SM-pronssia 1995 (85,60), 1997 (81,04) * IAAF GP-kisafinaalin neljäs 1999 (85,03 m) * nuorten maailmanmestari Soul 1992 (76,34 m), * nuorten EM-pronssia Thessaloniki 1991 (74,70) ==Tilastoja== === Parhaat tulokset === :10 parhaan keskiarvo 90,94 *93,09 (1) Kuortane 26.06.1999 SE (1999 kk) *92,41 (1) Vaasa 24.06.2001 *91,31 (2) Edmonton 12.08.2001 *90,97 (2) Kuortane 24.06.2000 *90,88 (1) Tartto 11.06.1998 (1998 kk) *90,80 (1) Vantaa 20.06.2000 *90,34 (1) Lapinlahti 16.07.2000 *90,09 (1) Kuortane 20.06.1998 *89,88 (1) Nadderud 09.07.2000 *89,62 (1) Joensuu 14.07.2000 === Kausien parhaat heitot === *1990 63,50 Lappajärvi 7.9. *1991 79,96 Pyhäselkä 12.9. SE17 *1992 80,94 Jyväskylä 5.7. *1994 78,76 Pihtipudas 17.7. *1995 85,60 Lapua 23.7. *1996 84,96 Hämeenlinna 10.8. *1997 87,48 Soini 27.7. *1998 90,88 Tartto, Viro 11.6. *1999 93,09 Kuortane 26.6. SE *2000 90,97 Kuortane 24.6. *2001 92,41 Vaasa 24.6. *2002 82,48 Joensuu 21.7. *2003 83,30 Joensuu 11.6. *2004 79,32 Bad Köstritz, Saksa 5.9. *2005 83,79 Doha, Qatar 13.5. == Lähteet == == Aiheesta muualla == * * YLE Elävä arkisto: MM-keihäskultaa Aki Parviaiselle * YLE Elävä arkisto: Parviainen heitti MM-hopeaa Luokka:Suomalaiset keihäänheittäjät Luokka:Vuonna 1974 syntyneet Luokka:Elävät henkilöt
Proliini

Proliini eli 2-pyrrolidiinikarboksyylihappo (C5H9NO2) on yksi geneettisen koodin 20 aminohaposta. Se on ei-välttämätön aminohappo. Kehomme valmistaa itse riittäviä määriä proliinia glutamaatista. Sen sivuketju on syklinen ja aminoryhmä on sekundäärinen. Poikkeuksellisen rakenteensa ansiosta proliini voi rikkoa proteiinien alfa-kierteitä ja se on yleinen beta-käännöksissä. Peptideissä (kuten proteiineissa) proliini muodostaa tertiäärisen amidin. Koska sen typpeen on liittynyt vetyä, se voi muodostaa vetysidoksen. L-proliinin CAS-numero on 147-85-3, D-proliinin CAS-numero on 344-25-2 ja DL- proliinin CAS-numero on 609-36-9. Sen isoelektrinen piste on 6,30. ==Lähteet== == Aiheesta muualla == *Terveysportti, metatesaurus: Proliini *Proline *PubChem: L-Proline *PubChem: D-Proline *DrugBank: L-Proline *Human Metabolome Database: L-Proline *Human Metabolome Database: D-Proline *Food Component Database (FooDB): Proline *Kyoto Encyclopedia of Genes and Genomes (KEGG): Proline *Kyoto Encyclopedia of Genes and Genomes (KEGG): L-Proline *Kyoto Encyclopedia of Genes and Genomes (KEGG): D-Proline *ChemBlink: L-Proline *Dr. Duke's Phytochemical and Ethnobotanical Databases: Proline *PheroBase: Semiochemical - proline *Small Molecule Pathway Database (SMPDB): Protein Synthesis: Proline, Homo sapiens Luokka:Aminohapot
452

== Tapahtumia == *Hunnien kuningas Attila hyökkäsi Italiaan. Luokka:400-luku
459

== Tapahtumia == * Dathusenasta tuli Sri Lankan kuningas. == Syntyneitä == * == Kuolleita == * Hormizd III, Persian kuningas. * 2. syyskuuta – Simeon Styliitta eli Simon pylväspyhimys Luokka:400-luku
453

== Tapahtumia == *Teoderik II:sta tuli visigoottien kuningas. == Syntyneitä == * == Kuolleita == *Attila, hunnien kuningas. *Thorismund, visigoottien kuningas Luokka:400-luku
454

== Tapahtumia == *Rooman keisari Valentinianus murhasi Flavius Aëtiuksen. *Vandaalit ryöstivät Rooman. *Nedao-joen taistelu, Ardarikin johtamat gepidit lyövät hunnit. == Syntyneitä == *Teoderik Suuri, ostrogoottien kuningas == Kuolleita == *21. syyskuuta - Flavius Aëtius, roomalainen sotapäällikkö Luokka:400-luku
455

== Tapahtumia == *2.–16. kesäkuuta: Vandaalit ryöstivät Roomaa kaksi viikkoa vieden mukanaan lukemattomia kalleuksia, muun muassa Jerusalemin temppelin esineitä. * 9. heinäkuuta: Avitus Länsi-Rooman keisariksi. *Varhaisin löydetty päiväys mayojen Chichén Itzássa. == Syntyneitä == * == Kuolleita == *16. maaliskuuta – Valentinianus III, Rooman keisari (murhattiin). *31. toukokuuta – Petronius Maximus, Rooman keisari (vihaisen väkijoukon tappamana). Luokka:400-luku
456

== Tapahtumia == * Vandaalit hävittivät Capuan. * Ricimer kukisti vandaalit niin maalla kuin merellä. * Visigootit hyökkäävät kuninkaansa Teoderik II:n johdolla Espanjaan ja valloittavat sveebien pääkaupungin Bragan. * Ostrogoottien kuningas Valamir torjui hunnien hyökkäyksen ja pakotti nämä vetäytymään Dniepr-joelle. == Syntyneitä == * == Kuolleita == *Rekhiarius, sveebien kuningas Luokka:400-luku
457

== Tapahtumia == * Majorianus nousi Länsi-Rooman keisariksi. Valtaistuin oli tuolloin ollut vapaana jo puolisen vuotta. Vuoden lopulla myös Itä-Rooman keisari Leo I tunnusti Majorianuksen Länsi-Rooman augustukseksi. * Leo I nousi Itä-Rooman keisariksi * Kilderik I nousi frankkien ruhtinaaksi == Syntyneitä == * == Kuolleita == * Marcianus, Itä-Rooman keisari Luokka:400-luku
458

== Tapahtumia == * == Syntyneitä == * == Kuolleita == * Merovech - frankkien kuningas ja merovingien hallitsijasuvun perustaja. Luokka:400-luku
441

== Tapahtumia == * Itä-Rooman-Sassanidien sota (440-441) päättyi. == Syntyneitä == * == Kuolleita == * Hermerik, entinen sveebien kuningas. Luokka:400-luku
442

== Tapahtumia == * == Syntyneitä == * == Kuolleita == * Luokka:400-luku
443

== Tapahtumia == * Colosseum vaurioituu maanjäristyksessä. == Syntyneitä == * == Kuolleita == * Luokka:400-luku
444

== Tapahtumia == * == Syntyneitä == * == Kuolleita == *Kyrillos Aleksandrialainen, Aleksandrian arkkipiispa. Luokka:400-luku
445

== Tapahtumia == * Attilasta tulee hunnien yksinvaltias hänen veljensä ja kanssahallitsijansa Bledan kuoltua. == Syntyneitä == * == Kuolleita == * Luokka:400-luku
446

== Tapahtumia == * == Syntyneitä == * == Kuolleita == * Luokka:400-luku
447

== Tapahtumia == * Hunnit tuhosivat Sofian. * Saksit perustivat ensimmäisen englantilaisen kuningaskunnan Britanniaan. * Maanjäristys tuhosi pääosan Konstantinopolin muureista. == Syntyneitä == * == Kuolleita == * Luokka:400-luku
448

== Tapahtumia == * == Syntyneitä == * == Kuolleita == * Rekhila, sveebien kuningas Luokka:400-luku
449

== Tapahtumia == * 3. elokuuta kokoontui Efesoksen toinen kirkolliskokous, jota paavi Leo I kutsui "ryövärisynodiksi". == Syntyneitä == * == Kuolleita == * Luokka:400-luku
431

== Tapahtumia == * Efesoksen kirkolliskokous kokoontui Luokka:400-luku
432

== Tapahtumia == *Rua eli Rugila yhdistää hunnit valtansa alle. == Syntyneitä == == Kuolleita == *paavi Celestinus I Luokka:400-luku
433

== Tapahtumia == *Aëtiuksesta tulee Länsi-Rooman joukkojen komentaja, magister militum. *Petronius Maximus saa konsulin arvon. == Syntyneitä == * == Kuolleita == * Luokka:400-luku
434

== Tapahtumia == *Rugilan kuoltua hänen poikansa Bleda ja Attila nousevat hunnien johtajiksi. == Syntyneitä == * == Kuolleita == *Rugila, hunnien päällikkö. Luokka:400-luku
435

== Tapahtumia == * Vandaalit perustivat Pohjois-Afrikkaan Vandaalien kuningaskunnan. == Syntyneitä == * == Kuolleita == * Cassianus Roomalainen Luokka:400-luku
436

== Tapahtumia == * Attila hyökkää Ranskan Burgundiin. * Viimeiset roomalaiset legioonat lähtevät Britanniasta == Syntyneitä == * Kilderik I, frankkien kuningas (arvioitu syntymävuosi) == Kuolleita == * Gunther/Gundahar, burgundien kuningas (tai 437) Luokka:400-luku
437

== Tapahtumia == * Licinia Eudoxia nai Valentinianus III:n. * Hunnit hyökkäsivät burgundien pääkaupunkiin Wormsiin ja tuhosivat sen. == Syntyneitä == * == Kuolleita == * Gunther/Gundahar, burgundien kuningas (tai 436) Luokka:400-luku
439

== Tapahtumia == * Vandaalit valtasivat Karthagon == Syntyneitä == * == Kuolleita == * Luokka:400-luku
438

== Tapahtumia == * Itä-Rooman lakikokoelma Codex Theodosianus valmistui. * Sveebien kuningas Hermerik luovuttaa kuninkuuden pojalleen Rekhilalle. == Syntyneitä == * == Kuolleita == * Luokka:400-luku
IDM

IDM eli Intelligent Dance Music on elektronisen musiikin suuntaus, joka haarautui teknomusiikista 1990-luvun alussa artistien alettua hakea vaikutteita konkreettisesta musiikista ja industrialista. Tavanomaiseen technoon verrattuna IDM on äänimaailmaltaan kokeellisempaa, melodisempaa ja rytmirakenteeltaan monimutkaisempaa. Nykyään IDM käsittää laajan skaalan kokeellista elektronista musiikkia ambientista breakcoreen. == Kritiikki == Termin laajetessa kattamaan yhä laajempaa artistien ja tyylien kirjoa sitä on arvosteltu ”uutena tapana nimittää kaikkea elektronista musiikkia teknoksi”. Myös koko nimityksen tarpeellisuus on myöhemmin kyseenalaistettu väittämällä sitä keinotekoiseksi ja epämääräiseksi yläkäsitteeksi. Tunnustetuimpiin IDM- artisteihin kuuluva Aphex Twin on ilmaissut huvittuneisuutensa termin käyttöön, koska se voidaan tulkita muun elektronisen musiikin leimaamiseksi ”tyhmäksi tanssimusiikiksi”.Richard Jamesin (Aphex Twin) haastattelu, syyskuu 1997 == Tunnettuja IDM-artisteja == * Amon Tobin * Aphex Twin * Autechre * Boards of Canada * Infected Mushroom * Pendulum * Plaid * Solar Fields * Squarepusher * The Flashbulb * The Future Sound of London * Venetian Snares == Lähteet == Luokka:Elektronisen musiikin alalajit
Glutamiini

Glutamiini eli 2,5-diamino-5-oksopentaanihappo (C5H10N2O3) on yksi luonnon 20 yleisimmästä aminohaposta. Sen sivuketjun funktionaalinen ryhmä on primäärinen amidi, joka on erittäin heikko emäs. Glutamiini eroaa asparagiinista siten, että sen hiiliketju on yhden hiilen (-CH2-) pidempi. Sen isoelektrinen piste on 5,65. Glutamiini on normaaliolosuhteissa olomuodoltaan kiinteää ja sen sulamispiste on 185 °C sekä CAS-numero 56-85-9. ==Aineenvaihdunta== Elimistö valmistaa glutamiinista hermovälittäjäaine glutamaattia. Glutamiinilla on myös tärkeä osa typpiaineenvaihdunnassa. Glutamiinisyntetaasi liittää ammoniakin orgaanisiin yhdisteisiin muuttamalla glutamiinihapon glutamiiniksi. Glutamiinia voidaan sitten käyttää monien yhdisteiden biosynteesissä, esimerkiksi toisten aminohappojen, puriinien ja pyrimidiinien valmistuksessa. == Saanti == Glutamiinia esiintyy esimerkiksi lihassa, kalassa, kananmunissa, vehnässä sekä kaalissa. ==Lähteet== == Aiheesta muualla == * PubChem: Glutamine * PubChem: D-glutamine * PubChem: DL-Glutamine * DrugBank: L-Glutamine * DrugBank: D-Glutamine * Human Metabolome Database (HMDB): Glutamine * Human Metabolome Database (HMDB): D-Glutamine * Food Component Database (FooDB): L-glutamine * Food Component Database (FooDB): D-Glutamine * Kyoto Encyclopedia of Genes and Genomes (KEGG): L-Glutamine * Kyoto Encyclopedia of Genes and Genomes (KEGG): D-Glutamine * Pherobase: Semiochemical - d-glutamine *Liber Herbarum II: Luettelo glutamiinia sisältävistä kasveista * Dr. Duke's Phytochemical and Ethnobotanical Databases: Glutamine Luokka:Aminohapot Luokka:Seulonnan keskeiset artikkelit
Lysiini

Lysiini eli 2,6-diaminoheksaanihappo (C6H14N2O2) on yksi luonnon 20 yleisimmästä aminohaposta. Se on välttämätön aminohappo, joka tarkoittaa, että ihmiskeho ei itse pysty valmistamaan sitä muista aineista, jolloin se on saatava ravinnosta. Lysiinillä on kaksi optista isomeeria eli L-lysiini ja D-lysiini sekä raseeminen DL-lysiini. L-lysiinin CAS-numero on 56-87-1 ja D-lysiinin CAS-numero on 923-27-3 sekä DL-lysiinin CAS-numero 70-54-2. Sen sivuketjussa on primäärinen aminoryhmä, mikä tekee lysiinistä emäksisen ja positiivisesti varautuneen fysiologisessa pH:ssa. == Biosynteesi == Biosynteesi asparagiinihaposta l-lysiiniksi. == Elintarvikkeet, joista saa lysiiniä == Suositeltava päiväannos 70 kg painavalle aikuiselle on 0,84 grammaa lysiiniä. Erityisesti kasvissyöjien on huolehdittava riittävästä lysiinin saannista. Lysiiniä saa elintarvikkeista, joissa on korkea proteiinipitoisuus, kuten punainen liha, juustot (parmesaani), jotkut kalat, pähkinät, munat ja soijapavut. Seuraavat elintarvikkeet sisältävät merkittävän määrän lysiiniä: * monnikalat, joissa 9,19 % proteiinista on lysiiniä * kana, jossa 8,11 % proteiinista on lysiiniä * nauta, jossa 8,31 % proteiinista on lysiiniä * parmesanjuusto, jossa 7,75 % proteiinista on lysiiniä * maito, jossa 7,48 % proteiinista on lysiiniä. Maidon proteiinitaso on kuitenkin alhainen, vain 3,37 % maidon painosta on proteiinia. * soijapavuissa ja linsseissä, joissa 7,42–5,74 % proteiinista on lysiiniä. * muna, jossa 7,27 % proteiinista on lysiiniä * munuainen, jossa 6,87 % proteiinista on lysiiniä. == Kliininen merkittävyys == Joissakin tutkimuksissa on osoitettu lysiinistä olevan apua herpesvirustartuntaan. == Lähteet == == Aiheesta muualla == *Terveysportti: Lysiini *PubChem: DL-Lysine *Liber Herbarum II: Luettelo lysiinia sisältävistä kasveista *Human Metabolome Database (HMDB): L-Lysine *Human Metabolome Database (HMDB): D-Lysine *DrugBank: Lysine *DrugBank: D-Lysine *Kyoto Encyclopedia of Genes and Genomes (KEGG): L-Lysine *Kyoto Encyclopedia of Genes and Genomes (KEGG): D-Lysine *Food Component Database (FooDB): L-Lysine *Food Component Database (FooDB): D-Lysine *The Small Molecule Pathway Database: Lysine Degradation, Homo sapiens *The Small Molecule Pathway Database: Protein Synthesis: Lysine, Homo sapiens *PheroBase: Semiochemical - l-lysine *Dr. Duke's Phytochemical and Ethnobotanical Databases: Lysine Luokka:Välttämättömät aminohapot Luokka:Seulonnan keskeiset artikkelit
Tonic-vesi

Tonic-vesi on kiniinillä maustettu karvas hiilihapotettu virvoitusjuoma. Se on alun perin kehitetty malarialääkkeeksi. Juoma saakin nimensä kiniinin parantavasta vaikutuksesta. Tonic-vedessä oli alun perin ainoastaan hiilihapotettua vettä ja kiniiniä, jota se sisälsi runsaasti. Juoman karvas maku inspiroi kehittämään maultaan otollisemman gin tonic -drinkin. Nykyään useimmat tonic-vedet sisältävät alkuperäistä huomattavasti vähemmän kiniiniä, joten niillä ei ole terveydellisiä vaikutuksia. Ne ovat alkuperäistä vähemmän karvaita ja usein myös makeutettuja. Tonic-vettä käytetään usein mikserinä alkoholin, etenkin ginin kanssa. Tonic-vettä, johon on lisätty sitruunaa tai limettiä, kutsutaan bitter lemoniksi tai bitter limeksi. Sisältämänsä kiniinin takia tonic-vesi hohtaa ultraviolettivalossa. Luokka:Virvoitusjuomat Luokka:Seulonnan keskeiset artikkelit
Dallape

Dallape voi tarkoittaa ainakin seuraavia: * Dallapè, italialaisen Mariano Dallapèn vuonna 1876 perustama harmonikkatehdas ja -merkki * Dallapé, vuonna 1925 perustettu suomalainen tanssiorkesteri, joka sai nimensä harmonikan mukaan.
Vuolin

Vuolin voi tarkoittaa: * ukonvaaja * kuorintarauta
Ragnhild

Ragnhild on naisen etunimi. Nimi on muinaisskandinaavista alkuperää ja yhdistetty neuvoa (regin) ja taistelua (hildr) tarkoittavista sanoista. Suomessa nimi Ragnhild on vuoden 2019 loppuun mennessä annettu 1991 henkilölle. Nimen suosio oli suurimmillaan 1900- ja 1910-luvulla, jolloin on syntynyt melkein puolet kaikista Suomen Ragnhildeista. == Nimipäivä == Ragnhildilla ei ole nimipäivää suomenkielisessä kalenterissa, mutta suomenruotsalaisen kalenterin mukaan nimipäivä on 15. heinäkuuta. == Tunnettuja Ragnhildeja == * Ragnhild (1930–2012), Norjan prinsessa, kuningas Olavi V:n tytär * Ragnhild (k. 1100-luvulla), ruotsalaisen Södertäljen kaupungin suojeluspyhimys * Ragnhild Aamodt (s. 1980), norjalainen käsipalloilija ja olympiavoittaja * Ragnhild Butenschøn (1912–1992), norjalainen kuvanveistäjä * Ragnhild Godenius (1877–1966), suomalais- ruotsalainen keramiikkataiteilija * Ragnhild Gulbrandsen (s. 1977), norjalainen jalkapalloilija * Ragnhild Queseth Haarstad (1939–2017), norjalainen poliitikko ja ministeri * Ragnhild Haga (s. 1991), norjalainen maastohiihtäjä * Ragnhild Hemsing (s. 1988), norjalainen hardangerviulisti * Ragnhild Hveger (1920–2011), tanskalainen uimari * Ragnhild Jepsen (s. 1969), norjalainen piispa * Ragnhild Kåta (1873–1947), norjalainen kuurosokea * Ragnhild Mowinckel (s. 1992), norjalainen alppihiihtäjä * Ragnhild Nilstun (s. 1943), norjalainen kirjailija * Ragnhild Nyholm (1902–1994), ensimmäinen Miss Suomi 1931 * Ragnhild Peitsalo (k. 1931), suomalainen näyttelijä * Ragnhild Pohanka (1932–2021), ruotsalainen poliitikko ==Lähteet== == Aiheesta muualla == Luokka:Etunimet
Srebrenica

Srebrenica (kyrillisin kirjaimin Сребреница) on kaupunki Bosnia ja Hertsegovinan itäosassa. Se on pieni vuoristokaupunki, jossa on suolakaivos sekä muuta kaivostoimintaa ja kylpylä. Nimi tarkoittaa hopeakaivosta. Vuonna 1991 Srebrenicassa oli 5 754 asukasta, joista 64 % ilmoitti olevansa Bosnian muslimeita, 29 % serbejä, 5,3 % ”jugoslaaveja”, 1 % muita ja 0,7 % kroaatteja. Bosnian sodassa Srebrenica oli serbiseparatistien piirittämä kesästä 1992 alkaen. Kaupungissa oli saartoon jääneiden asukkaiden lisäksi 40 000 muslimipakolaista. Serbit iskivät kaupunkiin Ratko Mladićin johdolla 7. heinäkuuta 1995. Serbijoukot murhasivat 8 000 muslimimiestä ja -poikaa seuranneina päivinä. Uhrit teloitettiin ja joukkohaudattiin lähelle Srebrenicaa.Jennings C. Wired (UK). s. 106Scott Anderson: Life in the Valley of Death The New York Times. Viitattu 11.7.2014 == Lähteet == Luokka:Bosnia ja Hertsegovinan kaupungit Luokka:Serbitasavalta
Four Cats

Four Cats on Helsingissä vuonna 1958 nimellä Esa Laukan kvartetti perustettu lauluyhtye. Pentti Lasasen ja Esa Laukan perustamaan yhtyeeseen liittyi myös Kai Ruohonen. Vuonna 1960 Kai Lind liittyi yhtyeeseen ja se muutti nimensä kansainvälisten esikuvien kuten Four Freshmen ja Four Aces mukaisesti Four Catsiksi. Yhtyeen läpimurto tapahtui sen siirryttyä Scandia-levy-yhtiöön Jaakko Salon ohjattavaksi. Vuodet 1961–1965 olivat yhtyeen kulta-aikaa sen levytettyä hittejä kuten "Saku Sammakko" (yhdessä Brita Koivusen kanssa, perustuu perinteiseen englantilaiseen lauluun "Frog Went A-Courting"), "Suuret setelit", "Sabeline", "Painu pois Jack" ja "Lennä mun lempeni laulu". Johnnyn kanssa Four Cats levytti kappaleen "Hymyhuulet". Kun Suomen televisioon tekivät tuloaan musiikkiohjelmat, Four Cats lauloi niissä taustoja saaden näin huomiota osakseen. Yhtye esiintyi myös vuonna 1965 Montreux'in Kultainen ruusu -kilpailun voittaneessa Lumilinna-ohjelmassa. 1970-luvun puolivälissä yhtyeeseen liittyi musiikin moniottelija Markku Hannola, joka oli mukana aina vuoteen 1992 saakka. Four Cats keikkailee edelleen. Vuonna 2009 yhtyeellä oli 50-vuotisjuhlakonsertti Helsingin Savoy-teatterissa. Nykyiseen kokoonpanoon kuuluvat Kai Lindin lisäksi Timo Turpeinen, joka tuli mukaan Martti Metsäkedon kuoltua, ja vuodesta 1992 lähtien Esa Nieminen. Pentti Lasanen kuoli vuonna 2021. == Jäsenet == === Nykyiset === * Kai Lind (1960–) * Esa Nieminen (1990–) * Timo Turpeinen (2014–) === Entiset === * Pentti Lasanen (1958–2021) * Markku Hannola * Esa Laukka * Kai Ruohonen * Martti Metsäketo == Albumit == * Four Cats (Scandia, 1965) * Four Cats – Parhaat palat (Finnlevy, 1983) * Four Cats (Peel Records, 1991) * Tää se päivä on (Fazer, 1994) * 20 suosikkia – Suuret setelit (Fazer, 1995, kokoelma) * Kaikki muuttuu... Pojat on aina poikia (Warner Music, 2005, kokoelma) == Lähteet == * Tony Latva - Petri Tuunainen: Iskelmän tähtitaivas. 500 suomalaista viihdetaiteilijaa WSOY, 2004. ISBN 951-0-27817-3 == Aiheesta muualla == * Four Cats Auraviihteen sivuilla * Four Cats Pomus.net:n tietokannassa * * Ylen Elävä arkisto: Four Catsin jazzkollit olivat vakiokalustoa tv:n varhaisissa "musavideoissa" Luokka:Suomalaiset lauluyhtyeet Luokka:Suomalaiset iskelmäyhtyeet
Santarmi

Santarmiksi () kutsutaan sotilaallisesti järjestäytyneen yleistä turvallisuutta valvovan poliisin jäsentä. Nimitys tulee keskiajan ranskan asemiestä tarkoittavasta ilmauksesta gens d’armes. Santarmia ei pidä sekoittaa sotilaspoliisiin. Santarmilaitos on muun muassa monessa eteläeurooppalaisessa valtiossa. Yleisimmin santarmilaitos on puolustusministeriön alainen poliisiorganisaatio. Ranskassa valtiollinen poliisi on nimeltään Gendarmerie. Italiassa on Carabinieri ja Espanjassa Guardia Civil. Kanadan santarmilaitoksesta käytetään vanhahtavaa nimeä ratsupoliisi, vaikka se ei olekaan enää aikoihin liikkunut ratsain. thumb|Maat, joilla on tai on ollut käytössä jonkinlainen santarmijärjestelmä. Sinisellä merkityissä maissa on toimiva santarmiorganisaatio, punaisella merkityissä taas on aiemmin ollut sellainen.|alt= Keisarillisen Venäjän erillistä santarmikuntaa käytettiin pääasiassa rajavartio- ja valtiollisen poliisin tehtäviin. Sanalla on tästä historiasta johtuen suomen kielessä hieman kielteinen sävy. Suomen suuriruhtinaskunnassa toimi vuosina 1867–1917 Suomen santarmihallitus. Vatikaanivaltiolla on oma santarmilaitos, joka vastaa maan turvallisuudesta yhdessä Sveitsiläiskaartin kanssa. == Katso myös == * Miliisi == Lähteet == == Aiheesta muualla == * Santarmisto tsaarivallan Tšeka, Hakkapeliitta, 02.08.1938, nro 31, s. 22, Kansalliskirjaston digitaaliset aineistot Luokka:Turvallisuusalan ammatit Luokka:Poliisitoimi Luokka:Seulonnan keskeiset artikkelit
Greenhouse A.C.

Greenhouse AC on rovaniemeläinen rock-yhtye, jossa soittavat Jussi Nykänen (laulu), Jari Mikkola (kitara), Hannu Kulusjärvi (basso) ja Jake Seppänen (rummut). Yhtye on perustettu vuonna 1987 nimellä The Greenhouse. Vuodesta 1992 lähtien yhtye käytti nimeä Greenhouse AC erotuksena muista saman nimisistä yhtyeistä ympäri maailmaa. AC lyhenne tuli alun perin sanoista "Arctic Circle", mutta myöhemmin kirjaimilla viitattiin myös muun muassa sanoihin "Athletic Club". Yhtyeen perustivat laulaja Jussi Nykänen ja kitaristi Jari Mikkola. Yhtyeen ensimmäisessä kokoonpanossa soittivat Nykäsen ja Mikkolan lisäksi Teijo Mäkiniemi (kitara), Tipi Matomäki (basso) ja Pasi Kärki (rummut). Vuonna 1988 basistiksi vaihtui Hannu Kulusjärvi ja rumpuihin tuli Emppu Jänkälä. Vuonna 1990 yhtye typistyi nelihenkiseksi, kun ainoaksi kitaristiksi jäi Jari Mikkola. Rumpuja yhtyeessä ovat soittaneet Pasi Kärjen jälkeen Hannu Jänkälä (1988–1993), Simo Huttula (1993–1996) sekä pisimpään Jake Seppänen (1997–). Vuosina 2001–2002 yhtye operoi hetken jälleen viisihenkisenä, toisessa kitarassa Mika Saarelainen a.k.a. Mika Saaristo. Yhtyeen musiikkia on kuvailtu muun muassa sanoin post punk, pre-grunge, indie rock, alternative rock ja garage rock. Arvosteluissa yhtyettä on eniten verrattu The Stooges:iin sekä muihin saman tyyppisiin vauhdikkaisiin rock- yhtyeisiin. Greenhouse AC esiintyi aktiivisesti koko 1990-luvun Suomessa ja muualla Euroopassa. Yhtye esiintyi Suomen lisäksi Ruotsissa, Norjassa, Tanskassa, Saksassa, Hollannissa, Englannissa, Ranskassa ja Tšekissä. 2000-luvulla yhtye on tehnyt muutaman lyhyen kiertueen sekä keikkaillut silloin tällöin erityistilaisuuksissa Rovaniemellä, kuten Down by the Kemijoki -festivaalin hautajaisissa, ja Kirjastorokin 20-vuotiskonsertissa. == Diskografia == ===Singlet=== * "Take me back/Wet & worried" (Omakustanne, Concrete Music, 1990) * "Show me girl/Not yet, not again (she said)" (Stupido Twins, 1991) EP:t * "Live covers" split-EP Jalla Jalla -yhtyeen kanssa. (Stupido Twins & Hiljaiset Levyt, 1993) – kappaleet "Yesterday´s numbers" (by Flamin Groovies) & "Shakin Street" (by MC5) * "Happy Julie" split-EP The Bushmen -yhtyeen (FRA) kanssa (Lollipop Records, 1996) – kappaleet: "Placebo(y)" & Julie is a junkie (by The Eastern Dark) Mini-albumi: * "Sweet love, happy life" (Stupido Twins, 1995). Kasetti-julkaisu: * "RoiSoi" – live (Hiljaiset Levyt, 1993) – samalla kasetilla mukana Jalla Jalla ja The Nightingales ===Albumit=== *Ever seen the rain, dear? (Stupido Twins, 1992) *Unsound (Stupido Twins, 1994 & Tug Records, 1995) *Doggy Bag (Stupido Twins & Tug Records, 1996) *In technicolor (Tug Records, 1998) ===Musiikkivideot=== * "Not yet, not again (she said) – 1991 (ohjaus Pete Riski) * "Unsound" – 1995 (ohjaus Pia Kanerva) * "Vertical Blues" – 1996 (ohjaus Mr. Lordi) * "Yellow line" – 1998 (ohjaus Kirsi Saravuoma ja Jouni Laaksomies) ==Aiheesta muualla== *Yhtyeen kotisivu *Yhtyeen Myspace sivu *MusicBrainz merkintä *Yhtyeen julkaisuja Discogs-sivustolla Luokka:Suomalaiset rockyhtyeet
Friedrich Pollock

Friedrich Pollock (22. toukokuuta 1894 Freiburg – 16. joulukuuta 1970 Montagnola, Ticino, Sveitsi) oli marxilaisuuteen suuntautunut taloustieteilijä ja filosofi. Pollock syntyi työläisperheeseen Freiburgiin Saksassa Baden- Württembergin osavaltiossa ja kuoli Ticinossa Sveitsissä. Vuonna 1927 Pollock matkusti Neuvostoliittoon Lokakuun vallankumouksen kymmenvuotisjuhlille ja teki siellä tutkimustyötä ja julkaisi seuraavana vuonna asiaa koskevan kirjoituksen. Hän oli luomassa Frankfurt am Mainiin yhteiskunnallista tutkimuskeskusta (ns. Frankfurtin koulukunta) yhdessä työtoveriensa, muun muassa Max Horkheimerin kanssa. Vuonna 1933 hän pakeni natsivaltaa Pariisiin, Lontooseen ja päätyi New Yorkiin. Hän palasi jatkamaan tutkimustyötään Frankfurtiin 1950-luvulla. Pollockin pääteos on suunnitelmataloutta käsittelevä Die planwirtschaftlichen Versuche in der Sowjetunion 1917–1927, joka ilmestyi vuonna 1929. Luokka:Frankfurtin koulukunta Luokka:Saksalaiset filosofit Luokka:Saksalaiset taloustieteilijät Luokka:Vuonna 1894 syntyneet Luokka:Vuonna 1970 kuolleet
Kirsikka

Kirsikka voi tarkoittaa ainakin seuraavia asioita: * kirsikat, Prunus-suvun Cerasus-alasukuun kuuluvat puulajit ** kirsikka, kirsikkapuun hedelmä * Prunus-sukuun kuuluvat laakerikirsikat (Laurocerasus) ja kääpiökirsikat (Lithocerasus) * Kirsikka, naisen nimi * Kauppakeskus Kirsikka Kirkkonummella. Luokka:Seulonnan keskeiset artikkelit
Panssariviestipataljoona

Panssariviestipataljoona (PsViestiP) oli Hattulassa, Parolannummen varuskunnassa suomalainen panssarijoukkoihin kuulunut viestipataljoona. Panssariviestipataljoona oli vuoteen 1998 asti Parolan pataljoona (lyhenteeltään ParP). Pataljoona koostui neljästä eri komppaniasta ja esikunnasta. Vuoden 2007 alusta pataljoona on jälleen Parolan pataljoona (PARP). Nimenmuutos liittyi Panssariviestikomppanian lakkauttamiseen ja sitä kautta viestikoulutuksen siirtoon Jääkäritykistörykmenttiin (JTR) vuoden 2006 kesällä. Nykyisin pataljoonaan kuuluu kolme komppaniaa ja esikunta. Pataljoona kuuluu panssarijoukkojen joukko-osastoon Panssariprikaati (PSPR). Luokka:Panssariprikaati
Hang-On

Hang-On on Segan kehittämä ja julkaisema ajopeli. Peli julkaistiin kolikkopelinä vuonna ja siitä julkaistiin käännöksiä myös muille alustoille. Pelin seuraaja on Super Hang-On. Pelin kehittämisestä oli vastuussa tuolloin vielä tuntematon Yū Suzuki. == Pelaaminen == Pelissä pelaaja ohjastaa moottoripyörää ja ajaa kelloa vastaan. Lähtöruudukossa on myös muita moottoripyöriä, mutta pelaaja ei aja suoraan kilpaa näitä vastaan vaan pisteet tulevat tiellä pysymisestä. Jokaisen kentän lopussa oleva tarkistuspiste lisää aikaa suoritukseen. == Julkaisut == Pelistä on julkaistu kaksi kabinettiversiota: tavallinen kaappimalli (jossa oli joystickin ja nappien sijasta ohjaustanko ja jarrukahvat) ja päälläistuttava versio, jossa oli jäljennös kilpamoottoripyörästä. Kolikkopeliversiossa käytettyä laitteistoa käytettiin myös useissa muissa Segan kolikkopeleissä. Joissain Sega Master System -laitteissa peli oli sisäänrakennettuna. Peli on sisällytetty minipelinä Shenmue ja Shenmue II peleissä. == Lähteet == == Aiheesta muualla == * * * Luokka:Vuoden 1985 videopelit Luokka:Ajopelit Luokka:Segan kolikkopelit Luokka:Sega Master System -pelit Luokka:MSX-pelit Luokka:NEC PC-8801 -pelit Luokka:Sega SG-1000 -pelit
Out Run

Out Run (, Auto Ran, myös OutRun ja Outrun) on Segan vuonna julkaisema ajopeli. Peli on voittanut Golden Joystick Awards Game of the Year palkinnon. Peli esiintyy parhaiten myyneiden kolikkopelien listoilla. Peli muistetaan muun muassa sen ikonisesta musiikista. Synthwave-musiikkia kutsutaan myös nimellä "outrun" pelin mukaan. Eräiden muiden Segan aikalaispelien, kuten After Burnerin ja Space Harrierin tavoin Out Run käytti spritejen skaalaustekniikkaa, jota kutsuttiin nimellä "Super-Scaler", aikaansaadakseen vaikutelman kolmiulotteisuudesta. Out Run olikin tunnettu realistisesta kolmiulotteisuuden vaikutelmastaan kauan ennen kuin "aidosti kolmiulotteinen" polygonigrafiikka yleistyi peleissä. Kolikkopeliversion laitteisto oli seuraaja Hang-On-pelissä käytetylle, jotka molemmat olivat samankaltaisia Segan System 16 -laitteiston kanssa. Laitteistossa oli lisättynä toinen Motorola 68000 -sarjan suoritin sekä erillinen videokortti. == Kehitys == Pelin suunnitteli Yū Suzuki ja pelin musiikkikappaleet sävelsi Hiroshi Kawaguchi. Alkuperäinen inspiraatio pelille oli elokuva Kanuunankuularalli. Suzuki aikoi tehdä matkan Yhdysvaltojen halki elokuvan mukaista reittiä, mutta kuuli ettei maisemat juurikaan muutu. Joten hän lähti Eurooppaan, jossa hän ajoi BMW 520:llä. == Pelaaminen == Pelissä pelaaja ohjastaa avomallista Ferrari Testarossaa. Julkaisuhetkellään pelissä oli ainutlaatuisia ominaisuuksia, kuten vaihtoehtoiset reitit. Yksi pelin muista aikalaisistaan erottava piirre oli mahdollisuus valita jaksojen väliltä. Ennen kunkin jakson loppumista tie jakautui, ja pelaaja pystyi valitsemaan kahdesta eri reitistä, jotka johtavat eri jaksoihin. Näin pelin voi läpäistä monien eri jaksojen kautta. == Vastaanotto == Kolikkopeliversio sai Commodore User -lehden arvostelussa arvosanaksi 9/10. Commodore 64 -versio sai samassa lehdessä arvioksi 67%. Monet kotitietokonekäännökset (kuten 16-bittiset) tuomittiin lehdistössä hutaisten tehdyiksi.http://amigareviews.classicgaming.gamespy.com/outrun.htm Zzap -lehden arvostelu == Versiot == * Kolikkopeli (1986) * Sega Master System (1987) * Commodore 64 (1987) * Amstrad CPC (1987) * Sinclair ZX Spectrum (1987) * MSX (1987) * MSX2 (1988) * Commodore Amiga (1988) * Atari ST (1989) * PC-DOS (1989) * NEC PC Engine (TurboGrafx-16) (1990) * Sega Mega Drive/Sega Genesis (1991) * Sega Game Gear (1991) * Sega Saturn (1996) * Sega Dreamcast (2001) * Game Boy Advance (2003) * Xbox (2004) * mobiilipeli (2004) * PlayStation 2 (2006) ==Lähteet== == Aiheesta muualla == * * * * * Luokka:Vuoden 1986 videopelit Luokka:Ajopelit Luokka:Amiga-pelit Luokka:Amstrad CPC -pelit Luokka:Atari ST -pelit Luokka:Commodore 64 -pelit Luokka:DOS-pelit Luokka:Segan kolikkopelit Luokka:Mobiilipelit Luokka:MSX- pelit Luokka:MSX 2 -pelit Luokka:PC Engine -pelit Luokka:Sega Master System -pelit Luokka:Sega Mega Drive -pelit Luokka:ZX Spectrum -pelit Luokka:Sega Saturn -pelit Luokka:Sega Dreamcast -pelit Luokka:Game Boy Advance -pelit
DC Talk

DC Talk (joskus myös kirjoitusasussa dc Talk tai dc talk) on Toby McKeehanin (tobyMac) ja Michael Taitin vuonna 1989 perustama yhdysvaltalainen gospel- yhtye. Pian myöhemmin mukaan tuli Kevin Max Smith (Kevin Max). Levy Jesus Freak (1995) oli menestys, joka voitti Grammy-palkinnon parhaasta rock gospel -albumista ja nousi Billboard 200 -listalla sijalle 16. Albumi myi tuplaplatinaa. Jesus Freakin seuraaja Supernatural (1998) ylsi samaisella Billboard 200 -listalla jopa sijalle 4, mikä on harvinainen suoritus avoimen kristilliseltä yhtyeeltä. 2000-luvulle tultaessa yhtye hajosi, kun jäsenet päättivät ryhtyä soolouralle. == Diskografia == *1989 - DC Talk *1990 - Nu Thang *1992 - Free at Last *1994 - Free at Last: Extended Play Remixes *1995 - Jesus Freak *1997 - Welcome to the Freak Show *1998 - Supernatural *2000 - Intermission: the Greatest Hits *2001 - Solo:Special Edition *2006 - The Early Years *2006 - Jesus Freak: 10th Anniversary Special Edition *2007 - Greatest Hits *2010 - Tonight == Lähteet == == Aiheesta muualla == *Yhtyeen kotisivut **tobyMacin kotisivut **Michael Taitin kotisivut **Kevin Maxin kotisivut * ** ** ** *DcTalkUnite.com fanisivu *dct3.net fanisivu Luokka:Yhdysvaltalaiset rockyhtyeet Luokka:Yhdysvaltalaiset hip hop -yhtyeet Luokka:Kristilliset yhtyeet Luokka:Grammy-palkinnon saajat
Virtua Fighter

Virtua Fighter on Segan vuonna kolikkopelinä julkaisema taistelupeli. Pelin kehitti Yu Suzukin alaisuudessa ollut AM2-pelinkehitysstudio.History of Virtua Fighter. Sega. Viitattu 20.7.2017. Se oli kautta aikojen toinen kolmiulotteista grafiikkaa käyttävä tappelupeli (ensimmäinen oli vektorigrafiikkaa käyttävä 4D Sports Boxing), mutta ensimmäinen varjostettuja polygoneja käyttävä. Sega käytti polygonigrafiikkaa aiemmin Virtua Racing -pelissä (1992). Taistelijat luotiin käyttämällä rautalankamalleja ja tasavarjostettuja polygoneja Sega Model 1 alustalla. Jokaisella taistelijalla oli omat omalaatuiset "liikkeensä". Polygonipohjainen grafiikka mahdollisti uusia asioita, kuten liikkumisen kolmiulotteisessa tilassa sekä kamerakulmien muutokset lähelle ja kauas, joita aiemmin käytetyllä sprite-grafiikalla ei ollut mahdollista toteuttaa. == Konsoliversiot == Virtua Fighterin kääntäminen pelikonsoleille oli vaikeaa, sillä Segan silloisten konsolien teho ei riittänyt 3D-grafiikan pyörittämiseen. Virtua Fighter sai ensimmäiset kotiversionsa vuonna 1995 Sega 32X ja Sega Saturn -konsoleille. Vaikkakin Saturn oli huomattavasti tehokkaampi laite, sen versio pelistä kärsi huonosta grafiikasta ja nykivästä pelattavuudesta. Sega korjasi viat ja julkaisi pelistä uudisversion, Virtua Fighter Remixin. Virtua Fighter-peli on saanut useita seuraajia, jotka muodostavat pelisarjan. ==Lähteet== == Aiheesta muualla == * Luokka:Tappelupelit Luokka:Sega Saturn -pelit Luokka:Vuoden 1993 videopelit Luokka:Segan kolikkopelit
Sega NAOMI

SEGA NAOMI (New Arcade Operation Machine Idea) on Sega Dreamcast -konsolin tekniikkaa hyväksikäyttävä kolikkopelialusta. Ensimmäinen Naomi-laitteisto esiteltiin vuoden 1998 JAMMA-messuilla. Sarjatuotetun laitteiston käyttäminen alensi huomattavasti valmiiden kolikkopelilaitteiden hintoja. Arkkitehtuuriltaan Naomi ja Dreamcast ovat samanlaisia. Molemmat järjestelmät perustuvat Hitachin SH-4 -suorittimeen, PowerVR 2 -grafiikkasuorittimeen ja Yamahan AICA -äänijärjestelmään. Naomissa on Dreamcastiin verrattuna kaksinkertainen määrä keskus- ja näyttömuistia ja nelinkertainen määrä äänimuistia. Laitetta edelsi Sega Model 3. Laitteistosta kehitettiin uusi versio, Sega NAOMI 2, vuonna 2000. Seuraajia ovat Sega Hikaru ja Sega Aurora. ==Pelejä== * Dead or Alive 2 (1999) * Ferrari 355 Challenge (2000) * Rival Schools (2000) * Street Fighter Alpha 3 (2001) == Lähteet == Luokka:Sega en:List of Sega arcade system boards#Sega Naomi
Virtua Racing

Virtua Racing () oli Segan julkaisema Formula 1 -aiheinen ajopeli. Pelin kehitti Yu Suzukin alaisuudessa ollut AM2-pelinkehitysstudio. Se oli ensimmäisiä autopelejä, jotka käyttivät kokonaan polygoneista koostuvia kilpa- autoja ja ympäristöjä. Kolikkopelin tekniikka pohjautui Sega Model 1 -alustalle. Peli käännettiin vuonna 1994 myös Sega Mega Drivelle, käyttäen hyväksi Segan erikoisvalmisteista piiriä Sega Virtua Processoria. == Pelaaminen == Pelissä oli kolme kenttää, jotka jaoteltiin vaikeusasteen mukaan. Aloitustason kenttänä oli Big Forest, keskivaikea oli Bay Bridge ja ammattilaistasoa edusti Acropolis. Jokaisella kentällä oli oma erityispiirteensä, kuten Big Forestin huvipuisto, Bay Bridgen silta ja Acropoliksen tiukka neulansilmämutka. == Julkaisuhistoria == * 1992: Kolikkopeli * 1994: Sega Mega Drive * 1995: Sega 32X * 1996: Sega Saturn * 2003: PlayStation 2 (vain Japanissa) *2019: Nintendo Switch == Lähteet == == Aiheesta muualla == * Luokka:Ajopelit Luokka:Segan kolikkopelit Luokka:Vuoden 1992 videopelit
Amstrad CPC

Amstrad CPC oli Amstradin 1980-luvulla valmistama 8-bittinen kotitietokone. CPC oli lyhenne englannin sanoista Colour Personal Computer, vaikka mallia sai tavallisella värimonitorilla (CTM640) ja vihersävymonitorilla (GT65/66). Laite suunnattiin kilpailemaan markkinoista Commodore 64- ja Sinclairin ZX Spectrum -koneiden kanssa. Laitteen suunnittelu aloitettiin vuonna 1983 ja tavoite oli halpahintainen laite, jossa on ”kaikki yhdessä”: täysikokoinen näppäimistö, kasettiasema ja TV-näyttö. Koska Amstradilta puuttui osaamista laitteiston ja ohjelmiston suunnitteluun, ne ulkoistettiin. Ensimmäinen malli CPC 464 julkaistiin vuonna 1984. Sitä seurasivat CPC 664 ja CPC 6128 vuonna 1985. Ulkoisesti näkyvimmät tunnusmerkit ovat mattamusta kotelointi ja sisäänrakennettu kasettiasema (CPC 464) tai levykeasema (CPC 664 ja CPC 6128) sekä erittäin kirkkailla väreillä merkityt näppäimistön erikoisnäppäimet. Televisiota kyettiin käyttämään lisävarusteen avulla. CPC:n levykeasema käyttää nykyään erittäin harvinaisia Hitachin kehittämiä 3 tuuman levykkeitä. Levyaseman mukana tuli myös CP/M 2.2 -käyttöjärjestelmä. Prosessori oli Zilog Z80. Koneen tekniikkaa käytettiin myös Amstrad GX4000 -konsolissa. Mikrobitti valitsi CPC 6128:n ”vuoden kotimikroksi 1986”.Mikrobitti 1/1987, sivu 9 == Mallit == * CPC 464 * CPC 664 * CPC 6128 * CPC 464 PLUS * CPC 6128 PLUS == Pelit == == Lähteet == == Aiheesta muualla == Luokka:Mikrotietokoneet Luokka:Amstrad
Hanti

Hanti tarkoittaa ainakin seuraavia asioita: * hanti, Venäjällä puhuttava uralilainen kieli * hantit, Venäjällä asuva kansa. Katso myös * Hanti-Mansia.
Mansi

Mansi tarkoittaa seuraavia asioita: * mansi, Venäjällä puhuttava uralilainen kieli * mansit, Venäjällä asuva kansa. Katso myös * Hanti-Mansia.
Yamaha YM3526

Yamaha YM3526 tai OPL (englannin kielen sanoista "FM Operator Type L") on Yamahan valmistama äänipiiri. Se suunnattiin alun perin halpamarkkinoille. Piiri käyttää FM-synteesiä muodostaakseen ääniä ja siinä on 9 äänikanavaa ja 2 operaattoria jokaista kanavaa kohti. Sen seuraaja, Yamaha YM3812 (OPL2), oli samankaltainen, se vain lisäsi mahdollisuuden käyttää neljää erilaista äänimuotoa pelkän siniaallon sijasta ja oli alaspäin yhteensopiva. YM3526:ta käytettiin Commodore 64:n Sound Expander laajennusmoduulissa ja useassa kolikkopelissä kuten Bubble Bobblessa. Piirin läheinen sukulainen on Yamaha Y8950 tai MSX-AUDIO, jota käytettiin MSX:n laajennusosana. Se on periaatteessa YM3526 (OPL), johon on lisätty mahdollisuus toistaa ADPCM-pakattuja sampleja. Vastaavanlainen YM2413 oli tosin suositumpi. == Lähteet == ==Aiheesta muualla== * http://www.oplx.com/opl.htm – Ohjelmointitietoa piiristä * YM3526 Luokka:Äänipiirit Luokka:Yamaha
Yamaha YM3812

Yamaha YM3812 tai OPL2 (OPL-lyhenne tulee englannin sanoista FM Operator Type-L) on Yamahan kehittämä äänipiiri. Piiri on kuulu sen laajasta käytöstä IBM PC -yhteensopivien tietokoneiden äänikorteissa, kuten AdLib ja Sound Blaster. Piiri käyttää FM-synteesiä, jossa yksi kanavan oskillaattori moduloi toista. Se on alaspäin yhteensopiva OPL-piirin, eli Yamaha YM3526:n kanssa. Piirit ovat hyvin samankaltaisia, sillä YM3812:n uusiin ominaisuuksiin kuuluu vain kolme uutta äänimuotoa. OPL2:n päivitettyä versiota, OPL3 (Yamaha YMF262), käytettiin muun muassa kuulussa Soundblaster 16:ssa. Toinen YM3812-piirin lähisukulainen on YM2413 (OPLL), joka lähinnä on karsittu versio piiristä. Siinä on vain yksi vapaasti ohjelmoitava kanava ja loput käyttävät valmiiksi säädettyjä soitinääniä. Tätä piiriä käytettiin kolmannen sukupolven MSX-koneissa (vain Japanissa myyty MSX TurboR), MSX2 koneissa lisävarusteena sekä Sega Master System -konsolin japanilaisessa versiossa. Piirissä on 244 erilaista vain kirjoitus -rekisteriä. Se kykenee tuottamaa ääntä 9:llä eri kanavalla, joista jokainen koostuvat kahdesta erillisestä oskillaattorista. Jokainen oskillaattori tuottaa siniaaltoja, joita voidaan vielä muokata kolmeksi erilaiseksi äänimuodoksi. Siniaallon negatiivinen osa voidaan mykistää tai kääntää päinvastaiseksi ja piirillä voidaan tuottaa myös valesaha-aaltoja (neljäsosa kohoavaa siniaaltoa). Tämä erikoinen tapa tuottaa äänimuotoja luo piirille sen tunnusomaisen äänen. Luokka:Äänipiirit Luokka:Yamaha
PowerPC G5

PowerPC G5 (tunnetaan myös nimillä PowerPC 970 ja PowerPC 970FX) on IBM:n kehittämä 64-bittinen PowerPC-suoritin, joka esiteltiin vuonna 2002. Suoritinversioiden erona on valmistusmenetelmä: PowerPC 970 valmistetaan 130 nanometrin viivanleveydellä ja PowerPC 970FX 90 nanometrin viivanleveydellä. Molemmissa on yli 58 miljoonaa transistoria. Suoritin pohjautuu järeään IBM:n POWER4-suorittimen ytimeen, ollen siitä halvennettu malli. G5 eroaa merkittävästi vanhemmasta PowerPC G4 -suorittimesta, sisältäen sekä pidemmän 16-vaiheisen liukuhihnan G4:n 4-vaiheisen ja G4+:n 7-vaiheisen sijaan, että myös enemmän rinnakkaisia laskentayksiköitä. G5 myös kuluttaa huomattavasti enemmän virtaa kuin G4, minkä takia Apple ei ottanut G5:sta käyttöön kannettavissa tietokoneissaan vaan pelkästään pöytäkoneissa ja palvelimissa. ==Aiheesta muualla== * Suorittimesta IBM:n sivuilla Luokka:Suorittimet Luokka:IBM
Korg

Korg on japanilainen elektronisten soittimien ja laitteiden valmistaja. Yhtiö perustettiin Japanissa vuonna 1962 ja sen alkuperäinen nimi oli Keio Electronic Laboratories. Ensimmäisiä tuotteita olivat automaattiset rytmikoneet, ja 1960-luvun lopulla alettiin tuoda markkinoille Korg- sähköurkuja. Sana Korg on yhdistelmä sanoista Keio ja organ, ja siitä tuli myös yrityksen uusi nimi. Vuonna 1989 M1 Music Workstationin julkistamisen jälkeen Yamaha hankki itselleen osake-enemmistön Korgista. Vuonna 1993 Korgin toinen perustaja Tsutomu Kato osti kuitenkin suurimman osan osakkeista takaisin kerättyään tarpeeksi varallisuutta. == Merkittäviä tuotteita == *1963 - Donca-Matic DA-20 *1966 - Donca-Matic DE-20 *1973 - Mini-Korg *1975 - Korg WT-10 *1975 - Maxi-Korg *1978 - MS-10, MS-20 *1979 - Korg m500 Micro Preset *1980 - Mono/Poly *1981 - Polysix *1982 - Poly 61 *1983 - Korg Poly-800 *1986 - DW-8000 *1986 - DSS-1 *1988 - Korg M1 *1989 - Korg O1/W *1990 - Korg Wavestation *1993 - i3 Interactive Music Workstation *1993 - Korg X3 Workstation *1995 - Korg Trinity *1996 - Korg Prophecy *1998 - Korg N5 *1999 - Korg Triton *1999 - Korg Kaoss Pad *2000 - MS-2000 *2001 - Korg Karma *2002 - Korg MicroKorg *2004 - Korg Legacy Collection (ohjelmistosyntetisaattorikokoelma) *2005 - Korg OASYS *2006 - Korg TR *2006 - Korg Radias *2006 - Korg PadKontrol *2006 - Korg Kaoss Pad 3 *2006 - Korg MicroX *2006 - Korg X50 *2007 - Korg M3 *2007 - Korg R3 *2008 - Korg M50 *2011 - Korg Kronos *2012 - Korg Kronos X *2014 - Korg Kronos 2 *2015 - Korg MS-20M moduulikitti + SQ-1-sekvensseri *2015 - Korg Kaoss DJ *2015 - Korg Kaossilator 2S *2015 - Korg Havian 30 *2015 - Korg PA4X ==Lähteet== ==Aiheesta muualla== * http://www.korg.com/ – Viralliset kotisivut Luokka:Japanilaiset musiikkiyritykset Luokka:Syntetisaattorivalmistajat
John Nash

John Nash voi tarkoittaa seuraavia henkilöitä: *John Forbes Nash Jr. (1928–2015), yhdysvaltalainen matemaatikko ja talousnobelisti *John Nash (1752–1835), englantilais-walesilainen arkkitehti *John Nash (1893–1977), englantilainen kuvataiteilija, kuvittaja ja graafikko *John ”Johnny” Nash (1940–2020), yhdysvaltalainen laulaja ja lauluntekijä *John Nash Round, englantilainen arkkitehti, jonka aktiivinen kausi oli Kentissä 1800-luvun puolivälissä *John Nash Ott, yhdysvaltalainen ajastetun ynnä muun erikoiskuvauksen kehittäjä.
Välttämätön aminohappo

Välttämätön eli essentiaali aminohappo on aminohappo, jota eliö ei itse pysty valmistamaan muista aineista, jolloin sen on saatava sitä ravinnosta. Välttämättömien aminohappojen lista vaihtelee lajeittain. Eri eläinlajeilla lista välttämättömistä aminohapoista on erilainen ja tarve täytyy huomioida rehujen valmistuksessa. Raja välttämättömän ja ei-välttämättömän aminohapon välillä voi olla epäselvä, koska elimistö voi valmistaa aminohappoja toisista aminohapoista. Rikkipitoisia aminohappoja metioniinia ja homokysteiiniä voidaan valmistaa toisistaan mutta ei yksinkertaisemmista aineista. Samoin kysteiiniä voidaan valmistaa homokysteiinistä, mutta ei yksinkertaisemmista aineista. Niinpä rikkipitoisia aminohappoja käsitellään toisinaan yhtenä ryhmänä. Ihmisen tarvitsemia aminohappoja on 20, joista 11 elimistö kykenee itse valmistamaan. Yhdeksän välttämätöntä aminohappoa on saatava ravinnosta: histidiini, tryptofaani, lysiini, metioniini, fenyylialaniini, treoniini, valiini, leusiini, isoleusiini. Vaikkapa kotikissa taas tarvitsee näiden yhdeksän lisäksi ravinnossaan arginiinia ja tauriinia – syy miksi kissa ei lihansyöjänä pärjää luontaisella kasvisravinnolla. == Lähteet == == Aiheesta muualla == *Suomen virtuaaliyliopisto, Solunetti: Välttämättömät aminohapot * Luokka:Seulonnan keskeiset artikkelit
Urasiili

Urasiili (U) on RNA:ssa esiintyvä pyrimidiiniemäs. DNA:ssa sitä vastaa tymiini (T) ja se muodostaa kahden vetysidoksen avulla emäsparin adeniinin (A) kanssa. Kun urasiiliin liitetään metyyliryhmä, syntyy metylaatioreaktion seurauksena tymiini. == Lähteet == == Aiheesta muualla == *Terveysportti: Urasiili *PubChem: Uracil *DrugBank: Uracil *Human Metabolome Database: Uracil *KEGG: Uracil *ChemBlink: Uracil Luokka:Pyrimidiinit Luokka:Biokemia
Andronikos II Palaiologos

Andronikos II Palaiologos (1260 – 13. helmikuuta 1332) oli Palaiologos-sukuun kuulunut Bysantin keisari vuosina 1282–1328. Hän oli Mikael VII Palaiologoksen vanhin poika. Andronikoksen aikana hänen isänsä rakennuttaman laivaston annettiin rappeutua ja Bysantin valtakunnan oli vaikeampi puolustautua Venetsiaa ja Genovaa vastaan. Toisaalta näiden kanssa oli yhteistyötäkin, ja Genova sitoutui huolehtimaan Bysantin merellisestä puolustamisesta. Samalla ottomaanit Osman I:n johdolla valtasivat miltei koko Bithynian. Andronikos palkkasi katalonialaisen Roger de Florin taistelemaan turkkilaisia vastaan. Katalonialaisista ja aragonialaisista koostuva katalonialainen komppania (Companyia Catalana) kukisti turkkilaiset, mutta Roger de Flor osoittautui itse suuremmaksi uhaksi keisarikunnalle. Andronikoksen poika Mikael onnistui salamurhaamaan de Florin vuonna 1305. Tästä syystä komppania julisti sodan Andronikokselle. Komppania soti Traakiassa ja Makedoniassa, ennen kuin se valtasi itselleen Ateenan ruhtinaskunnan. Vuodesta 1320 eteenpäin Andronikos soti pojanpoikaansa, hallitsijana nimeä Andronikos III Palaiologos käyttänyttä nuorta prinssiä vastaan. Riidan syynä oli, että prinssin kätyrit surmasivat juonitteluissaan erehdyksessä tämän veljen Manuelin, mistä hallitsija vihastui ja riisti pojanpojaltaan vallanperimysoikeuden. Pojanpoika voitti sisällissodan, ja vanha hallitsija luopui vallasta vuonna 1328 ja kuoli vuonna 1332. == Lähteet== * * === Viitteet === Luokka:Bysantin keisarit Luokka:Vuonna 1260 syntyneet Luokka:Vuonna 1332 kuolleet
Imidatsoli

Imidatsoli on heterosyklinen aromaattinen yhdiste. Imidatsolista käytetään myös nimiä 1,3-diatsa-2,4-syklopentadieeni, 1,3-diatsoli, glyoksaliini ja miatsoli. Imidatsolirengas on läsnä eräissä tärkeissä biomolekyyleissä, kuten histidiinissä ja histamiinissa. Imidatsolilla on kaksi tautomeeristä muotoa, koska vety (H) voi olla kiinnittyneenä kumpaan typpiatomiin tahansa. Imidatsoli on sekä emäs (pKa = 14,5) että heikko happo (pKa = 7,0). Imidatsolin protonoituessa syntyy imidatsoliumioni. Imidatsoliumioni pystyy stabiloimaan positiivisen varauksen kahden typpiatomin kesken, ja näin muodostunut resonanssistabiloitu rakenne tekee imidatsolista emäksisemmän kuin esimerkiksi pyridiini, jolla ei vastaavaa resonassia synny. ==Valmistus ja käyttö== Imidatsolia valmistettiin ensimmäisen kerran vuonna 1858 glyoksaalista ja ammoniakista. Yhdistettä voidaan syntetisoida myös käsittelemällä viinihapon dinitraattiesteriä formaldehydin ja ammoniakin kanssa, minkä jälkeen muodostuva dikarboksyylihappo dekarboksyloidaan kupari(II)oksidin katalysoimana. Yhdistettä käytetään viljan tuholaisten torjuntaan, hyönteismyrkkynä ja muiden kemikaalien synteesiin.Klaus Ebel, Hermann Koehler, Armin O. Gamer & Rudolf Jäckh: Imidazole and Derivatives, Ullmann's Encyclopedia of Industrial Chemistry, John Wiley & Sons, New York, 2000. Viitattu 17.04.2013 ==Lähteet== == Aiheesta muualla == * *PubChem: Imidazole *DrugBank: Imidazole *Human Metabolome Database: Imidazole *KEGG: Imidazole *ChemBlink: Imidazole Luokka:Atsolit Luokka:Amiinit